Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az adatkezelő tehát megkövetelheti, hogy az adatigénylő felfedje kilétét, amennyiben ez szükséges az adatigényléshez járuló költségtérítési kötelezettség esetleges későbbi kikényszerítéséhez, illetve előírt bizonylatolásához. A személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.)
Paragraph Index: 1714

5. § (2) bekezdését figyelembe véve ilyenkor is indokolt (az adatigénylővel egyeztetve) költségtérítés megfizetésének olyan módját lehetővé tenni, amely viszonylag a legkevesebb személyes adat kezelését igényli. „2. A kérelemnek milyen mértékben kell konkrét adatra irányulónak lennie?” A közérdekű adatokhoz való hozzáférés jogának gyakorlását véleményem szerint nem lehet megszorítóan a kért adatok pontos megnevezéséhez kötni. A közérdekű adatok nyilvánossága ugyanis alkotmányos alapjog, mellyel szemben nincs helye megszorító értelmezésnek, továbbá a kért adatok szabatos megnevezéséhez olyan tájékozottságra lenne szükség a közérdekű adatok kezelésének részleteit illetően, amely — az adatkezelés szabályozási, szervezeti, munkamegosztási viszonyainak nehéz áttekinthetőségét figyelembe véve — nem várható el az adatigénylőtől. Ellenkezőleg: úgy vélem, hogy az Avtv. helyes értelmezése szerint az adatszolgáltatást teljesíteni kell, ha az adatigény tárgya a beadványból meghatározható. „3. A kérelemnek milyen mértékben kell közérthetőnek lennie?” A közérthetőséget mint a közlés jellemzőjét úgy értelmezem, hogy az ilyen közlés tartalma egy — az adott helyen és időben kialakult kulturális sajátosságokat figyelembe véve — átlagos felnőtt számára bármilyen szakismeret nélkül is megérthető. Az Avtv. 20. § (1) bekezdése értelmében a közérdekű adat megismerésére irányuló kérelmet közérthetően kell teljesíteni. Az állami, helyi önkormányzati szerveknél dolgozóknak szükségképpen rendelkezniük kell jogi, államigazgatási, illetve az általuk ellátott közfeladatok ellátásához szükséges más szakismeretekkel, ezért az ilyen szervekkel szemben követelmény, hogy ne csak a közérthetően megfogalmazott kérelmekről tudjanak dönteni, de azokról is, melyek 2000/88/II. szám megértéséhez az előbb hivatkozott szakismeretek szükségesek. A kérelmező természetesen felhívható beadványának pontosítására, kiegészítésére, ha a kérdés nem érthető, mert hiányos, zavaros, belső ellentmondást tartalmaz, esetleg megértéséhez olyan szakértelem szükséges, melynek ismerete az adatkezelő szerv dolgozóitól nem várható el. „4. Milyen gyakorisággal lehet azonos vagy hasonló témakörben ugyanazon szervhez fordulni?” Az adatigénylés gyakoriságát az Avtv. nem korlátozza. „5. A nem pontosan értelmezhető vagy túlságosan tág megfogalmazást tartalmazó kérelmeket az adott szerv milyen módon és mértékben köteles teljesíteni?” — Ha csak részben állapítható meg a kérelem tárgya, akkor a beadvány pontatlanul megfogalmazott része tisztázandó, mely azonban nem akadályozza a kérelem többi részének ezzel párhuzamos teljesítését. — Kérdéses, hogy lehet-e egyáltalán az adatkérés „túlságosan tág megfogalmazású”. A közérdekű adatot kezelő szerv minden, a kezelésében lévő és nyilvános közérdekű adat hozzáférhetővé tételére köteles, ezért ilyen öszszefüggésben nincs helye túlságosan tág megfogalmazású adatkérésről beszélni. Ettől eltekintve két okból lehet mégis túlságosan tág megfogalmazású a kérelem:

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes